Δρόμος μετ΄ εμποδίων

Οι δρόμοι μετ' εμποδίων (ή δρόμοι με εμπόδια) είναι τα αγωνίσματα του στίβου, όπου ο αθλητής /αθλήτρια καλείται να υπερηδηπήσει πάνω από ένα εμπόδιο με υψηλή ταχύτητα σε καθορισμένη μικρή απόσταση ανταγωνισμού. Στους αγώνες του δρόμου με εμπόδια, τα εμπόδια έχουν συνήθως ύψος 68-107 εκατοστά, ανάλογα με την ηλικία και το φύλο των αθλητών. Οι αγώνες από 50 έως 110 μέτρα είναι γνωστοί ως «αγώνες με υψηλά εμπόδια», ενώ οι αγώνες μεγαλύτερης απόστασης είναι γνωστοί ως «αγώνες με χαμηλά εμπόδια».

 Κανόνες 

Στις αρχές του 19ου αιώνα, οι αθλητές έτρεχαν και πηδούσαν πάνω από κάθε εμπόδιο, προσγειωνόμενοι στα δύο πόδια και ελέγχοντας την εμπρόσθιά τους κίνηση. Σήμερα, τα κύρια μοτίβα βημάτων είναι τρία βήματα για υψηλά εμπόδια, 7 βήματα για χαμηλά εμπόδια και 15 βήματα για ενδιάμεσα εμπόδια. Ο δρόμος μετ'εμποδίων είναι ένα πολύ εξειδικευμένο άθλημα με εμπόδια και είναι μέρος του αθλήματος του στίβου. Σε τέτοιους αγώνες τα εμπόδια ορίζονται σε ακριβώς μετρημένα ύψη και αποστάσεις. Κάθε αθλητής πρέπει να περάσει πάνω από τα εμπόδια, ενώ αν περάσει κάτω από αυτά ή τα χτυπήσει σκόπιμα αποκλείεται. Η ακούσια επαφή με τα εμπόδια δεν θεωρείται λόγος αποκλεισμού, αλλά τα εμπόδια σταθμίζονται με τέτοιο τρόπο ώστε να γίνεται ασύμφορο κάτι τέτοιο.

 Αποστάσεις 
Ο τυπικός αγώνας ταχύτητας ή μικρού αγώνα εμποδίων είναι τα 110 μέτρα για τους άνδρες και τα 100 μέτρα για τις γυναίκες, ενώ ο τυπικός αριθμός των βημάτων στο πρώτο εμπόδιο πρέπει να είναι 8. Ο τυπικός μεγάλος αγώνας εμποδίων είναι 400 μέτρα για άνδρες και γυναίκες, ενώ ταυτόχρονα όλοι αυτοί οι αγώνες τελούνται στους Ολυμπιακούς Αγώνες. 

Οι αγώνες των 200 μέτρων με εμπόδια για τους άνδρες έγιναν στους  Ολυμπιακούς Αγώνες του 1900 και του 1904. Αυτοί οι αγώνες, ήταν ευρέως γνωστοί κυρίως στις αρχές του 20ού αιώνα, ιδιαίτερα στην Βόρεια Αμερική, ωστόσο πέρα από τις δύο αυτές Ολυμπιάδες, δεν κέρδισαν ποτέ σταθερή θέση σε διεθνείς αγώνες.

Επιπλέον, εκτελούνται και άλλες αποστάσεις, ιδιαίτερα σε εσωτερικούς χώρους αλλά περιστασιακά και σε εξωτερικούς χώρους. Οι αγώνες αυτοί στους εσωτερικούς χώρους είναι συνήθως 60 μέτρα για άνδρες και γυναίκες, αν και τελούνται μερικές φορές και αγώνες 55 ή 50 μέτρων, ειδικά στις Ηνωμένες Πολιτείες Αμερικής. Ένας αγώνας 60 μέτρων κλειστού στίβου πραγματοποιείται σε 5 εμπόδια, ενώ ένας μικρότερος αγώνας μπορεί να έχει μέχρι και 4 εμπόδια. Σε εξωτερικούς χώρους, ένας μεγάλος αγώνας εμποδίων μειώνεται μερικές φορές στα 300 μέτρα για τους νεότερους συμμετέχοντες, οι οποίοι τρέχουν πάνω από 8 εμπόδια. Η απόσταση που απέχουν τα εμπόδια είναι ίδια με την αρχή ενός τυπικού αγώνα 400 μέτρων που θα είχε 10 εμπόδια.

+Οι πιο συχνές αγώνων με εμπόδια ΑποστάσειςΦύλαΟλυμπιακοί αγώνεςΠαγκόσμιο Πρωτάθλημα50 μέτρα Και τα δύοΌχιΌχι55 μέτρα Και τα δύοΌχιΌχι60 μέτρα Και τα δύοΌχι1987 - σήμερα80 μέτρα Γυναίκες1932-1968Όχι100 μέτρα Γυναίκες1972 - σήμερα1983 - σήμερα110 μέτρα Άνδρες1896 - σήμερα1983 - σήμερα200 μέτρα Άνδρες1900-1904Όχι300 μέτρα Και τα δύοΌχιΌχι400 μέτρα Και τα δύο1900-1908 και 1920 - σήμερα (άνδρες), 1984 - σήμερα (γυναίκες)1983 - σήμερα

 Σκυταλοδρομίες δρόμου με εμπόδια 
Υπάρχουν επίσης και αγώνες σκυταλοδρομίας με εμπόδια αν και εκτελούνται σπάνια, ενώ συνήθως βρίσκονται μόνο σε μέρη που αποτελούνται εξ' ολοκλήρου από αγώνες σκυταλοδρομίας. Σε αυτούς τους αγώνες κάθε ένας από τους τέσσερις αθλητές τρέχει προς την αντίθετη κατεύθυνση από τον προηγούμενο δρομέα, καθώς αυτοί οι αγώνες γίνονται με μέγιστο αριθμό ομάδων τις τέσσερις. Πιο συγκεκριμένα, δύο λωρίδες καταλαμβάνονται από μια ομάδα, καθώς οι δρομείς #1 και #3 της μιας ομάδας θα τρέχουν προς μια κατεύθυνση της συγκεκριμένης λωρίδας, ενώ οι δρομείς #2 και #4 της ίδιας ομάδας θα τρέχουν προς την αντίθετη κατεύθυνση της δίπλα λωρίδας.

Αντί να χρησιμοποιούν μπαστούνια, όπως γίνονται στις κανονικές σκυταλοδρομίες, οι δρομείς περιμένουν τον συμπαίκτη τους να φτάσει σε ένα ορισμένο σημείο πριν ξεκινήσουν. Τέλος, υπάρχει και ένας επόπτης προκειμένου να βλέπει αν κάποιος δρομέας ξεκινήσει νωρίτερα, γεγονός που επιφέρει αποκλεισμό.

 Παγκόσμια ρεκόρ στα αγωνίσματα με εμπόδια 
+ΑγώνισμαΕπίδοσηΑθλητήςΕθνικότηταΗμερομηνίαΤόπος110 μ. με εμπόδια (άνδρες)12,80 δευτ. Άριες Μέριτ Ηνωμένες Πολιτείες Αμερικής07.09.2012Βρυξέλλες400 μ. με εμπόδια (άνδρες)45,98Κάρστεν ΒάρχολμΝορβηγία03.08.2021Τόκιο100 μ. με εμπόδια (γυναίκες)12,12Τόμπι Αμουσάν Νιγηρία24.07.2022Γιουτζίν400 μ. με εμπόδια (γυναίκες)50,37Σίντνεϊ ΜακΛάφλιν Ηνωμένες Πολιτείες Αμερικής08.08.2024Παρίσι

 Πηγές 
 Ρεκόρ Στίβου - Παγκόσμια ομοσπονδία στίβου

 Παραπομπές 

 Εξωτερικοί σύνδεσμοι 

 https://www.worldathletics.org/
 https://worldathletics.org/athletes/united-states/aries-merritt-14245965
 https://www.worldathletics.org/records/by-discipline/sprints/100-metres/outdoor/women

Κατηγορία:Αγωνίσματα του στίβου